IChKI BOZORNI YoG‘OCh-TAXTA MATERIALLARI BILAN TO‘LDIRIShGA DOIR QO‘ShIMChA ChORA-TADBIRLAR TO‘G‘RISIDA

Uy-joy qurilishini kengaytirish uchun shart-sharoitlar yaratish, aholi va respublika korxonalarining yog‘och-taxta materiallariga va yog‘ochga bo‘lgan ehtiyojini ta’minlash, ichki iste’mol bozorini ular bilan to‘ldirish maqsadida Vazirlar Mahkamasi qaror qiladi:
 1. Yuridik shaxslar ilovaga muvofiq chetdan keltiriladigan yog‘och-taxta materiallari va yog‘och uchun import bojxona boji to‘lashdan ozod qilinsin. 
 2. O‘zbekiston Respublikasi Davlat bojxona qo‘mitasi respublikaga yog‘och-taxta materiallari va yog‘och olib kelishning belgilangan tartibiga yuridik shaxslar tomonidan qat’iy rioya qilinishi, bojxona rasmiylashtiruvining va bojxona to‘lovlari undirishning to‘g‘ri amalga oshirilishi ustidan nazoratni ta’minlasin. 
 3. O‘zbekiston Respublikasi Adliya vazirligi Moliya vazirligi, Davlat bojxona qo‘mitasi hamda boshqa manfaatdor vazirliklar va idoralar bilan birgalikda:
 o‘n kun muddatda Vazirlar Mahkamasiga amaldagi qonun hujjatlariga mazkur qarordan kelib chiquvchi o‘zgartirish va qo‘shimchalar to‘g‘risida takliflar kiritsin;
 ikki hafta muddatda idoraviy normativ hujjatlarni mazkur qaror talablariga muvofiqlashtirsin. 
 4. Mazkur qarorning bajarilishini nazorat qilish O‘zbekiston Respublikasining Bosh vaziri O‘.T.Sultonov zimmasiga yuklansin.